**Úplné znenie**

**Organizačný poriadok**

**Rektorátu**

**Slovenskej technickej univerzity v Bratislave**

Číslo: 10/2012 – N zo dňa 31. 10. 2012

**v znení dodatkov číslo 1 až 6**

**a návrhu dodatku číslo 7**

Dátum: 29. 04. 2019

**Slovenská technická univerzita v Bratislave, Vazovova 5, 812 43 Bratislava**

V Bratislave 31. 10. 2012

Číslo: 10/2012 – N

Rektor Slovenskej technickej univerzity v Bratislave (ďalej len „STU“ alebo „univerzita“) v súlade s článkom 10 bod 4 platného Organizačného poriadku STU a článku 13 bod 1 Organizačného poriadku Rektorátu STU, po prerokovaní v Akademickom senáte STU dňa 29. 04. 2019,

**v y d á v a**

nasledovné

**ÚPLNÉ ZNENIE**

**Organizačného poriadku**

**Rektorátu Slovenskej technickej univerzity v Bratislave**

**číslo 10/2012-N zo dňa 31. 10. 2012**

v znení dodatku číslo 1 zo dňa 24. 06. 2013,  dodatku číslo 2 zo dňa 25. 02. 2014, dodatku číslo 3 zo dňa 29. 04. 2015,  dodatku číslo 4 zo dňa 18. 12. 2015, dodatku číslo 5 zo dňa 28. 06. 2016, dodatku číslo 6 zo dňa 12. 03. 2018 a návrhu dodatku číslo 7 zo dňa 29. 04. 2019:

**Článok 1**

**Úvodné ustanovenia**

1. Organizačný poriadok Rektorátu STU je vnútorná organizačná a riadiaca norma vydaná rektorom, ktorá v súlade s Organizačným poriadkom STU upravuje postavenie, organizačnú štruktúru, pôsobnosť, podrobnosti o organizácii, riadení a činnosti Rektorátu STU ako univerzitného pracoviska STU. Organizačný poriadok Rektorátu STU upravuje aj rozsah tých právomocí rektora, ktoré postúpil na ním určených zamestnancov.
2. Činnosť Rektorátu STU sa vykonáva v sídle STU a na jej dislokovaných pracoviskách.
3. Organizačný poriadok Rektorátu STU je záväzný pre všetkých zamestnancov STU, ktorí sú povinní oboznámiť sa s jeho obsahom a dodatkami k nemu a dodržiavať ich ustanovenia pri plnení pracovných povinností.

**Článok 2**

**Rektorát STU**

1. Rektorát STU je univerzitné pracovisko STU. Rektorát STU je hospodársko-správne pracovisko STU s výkonnou funkciou.
2. Rektorát STU plní úlohy spojené s hlavným poslaním univerzity, najmä s organizačným a technickým zabezpečením činnosti STU ako právnickej osoby, úlohy spojené s povinnosťami STU ako správcu dotácií zo štátneho rozpočtu, vlastníka majetku a úlohy spojené so zriaďovaním súčastí STU. Ak ďalej nie je ustanovené inak, Rektorát STU plní tiež činnosti na úseku hospodárenia, účtovníctva, personalistiky a ostatnej súvisiacej administratívy pre centrálne financované súčasti STU určené v Organizačnom poriadku STU.
3. Rektorát STU pripravuje podklady na rokovania a rozhodovania:
4. orgánov akademickej samosprávy STU
5. iných orgánov STU v rozsahu zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon o vysokých školách“), interných predpisov STU
6. pre vedúcich zamestnancov v zmysle § 14 ods. 1 zákona o vysokých školách

a zabezpečuje ich realizáciu.

**Článok 3**

**Organizačná štruktúra Rektorátu STU**

1. Organizačnú štruktúru Rektorátu STU tvoria zamestnanci Rektorátu STU, ktorí sú organizovaní do hierarchicky usporiadaných organizačných zložiek.
2. Väzby medzi rektorom, jednotlivými súčasťami STU, prorektormi a kvestorom sú graficky znázornené v prílohe číslo 1a tohto organizačného poriadku Rektorátu STU. Organizačná štruktúra Rektorátu STU je graficky znázornená v prílohe číslo 1b tohto organizačného poriadku Rektorátu STU. Prílohy číslo 1a a 1b tvoria neoddeliteľnú súčasť tohto organizačného poriadku Rektorátu STU.
3. Na najvyššej organizačnej úrovni činnosť Rektorátu STU zabezpečujú:
4. **rektor**
5. **prorektor pre vzdelávanie, mobility a starostlivosť o študentov**
6. **prorektor pre vedu,  výskum a doktorandské štúdium**
7. **prorektor pre propagáciu a zahraničie**
8. **prorektor pre strategické projekty a rozvoj**
9. **prorektor pre inovácie a prax**
10. **kvestor.**
11. Činnosti Rektorátu STU sa vykonávajú nasledovnými organizačnými zložkami Rektorátu STU:
	1. **útvar**, ktorý sa zriaďuje na výkon určitej komplexnej činnosti a vytvára sa podľa ucelených, hlavných druhov činnosti Rektorátu STU. Útvar môže byť v priamej riadiacej podriadenosti rektora, prorektorov uvedených v bode 3 písm. b) až f) tohto článku alebo kvestora. Podľa užšej odbornej špecializácie sa môže útvar členiť na oddelenia.

Na roveň útvaru sú postavené **kancelária rektora a kancelária kvestora.**

* 1. **oddelenie** je organizačná zložka, ktorá sa zriaďuje na výkon jednej alebo niekoľkých špecializovaných činností, ktoré navzájom súvisia alebo sa dopĺňajú. Oddelenie je v priamej riadiacej pôsobnosti vedúceho útvaru.
	2. **referát,** ktorý je najnižším typom organizačnej zložky, zriaďuje sa na výkon rovnorodých na seba nadväzujúcich činností. Zamestnanec – referent môže v rámci jednej organizačnej zložky zabezpečovať výkon činnosti viacerých referátov.
1. Na čele organizačných zložiek uvedených v bode 4 tohto článku sú spravidla ich vedúci. Každý vedúci musí riadiť najmenej dvoch jemu priamo podriadených zamestnancov. Bližšie podrobnosti o vedúcich sú upravené v článku 11.
2. Rektor je oprávnený osobitnou vnútornou organizačnou a riadiacou normou v jednotlivom prípade zriadiť aj iný, v tomto Organizačnom poriadku Rektorátu STU neupravený, typ organizačnej zložky. Spravidla pôjde o organizačnú zložku na dobu určitú, zameranú na riešenie organizačných, materiálnych, technických, personálnych, finančných a ostatných podmienok nevyhnutných pre riešenie konkrétneho projektu, ak sa týka viacerých organizačných zložiek, ktoré nie sú v priamej riadiacej pôsobnosti jedného zamestnanca uvedeného v bode 3 tohto článku, prípadne sú zriadené na rozdielnych univerzitných pracoviskách STU alebo účelových zariadeniach STU.

**Článok 4**

**Rektor**

1. Rektor je štatutárnym orgánom STU, riadi ju, koná v jej mene a zastupuje ju navonok.
2. Rektor v rámci činnosti Rektorátu STU riadi prorektorov a kvestora, ukladá im úlohy a kontroluje ich činnosť.
3. Rektor koordinuje aktivity v oblasti vzťahov STU s verejnosťou, a to i v masovokomunikačných prostriedkoch.
4. Ostatné práva a povinnosti rektora sú upravené v zákone o vysokých školách, v Štatúte STU, v Organizačnom poriadku STU a v ostatných interných predpisoch STU.

**Článok 5**

**Činnosti zabezpečované rektorom**

1. Rektor riadi univerzitné pracovisko STU **Rektorát STU** a zodpovedá za jeho činnosť.
2. V nadväznosti na ustanovenie bodu 1 tohto článku rektorovi patria tiež všetky práva a povinnosti, ktoré sú v interných predpisoch STU upravené ako práva a povinnosti vedúceho zamestnanca STU v zmysle v § 14 ods. 1 zákona o vysokých školách.
3. Rektor je oprávnený poveriť iných zamestnancov STU priamym riadením ním určených univerzitných pracovísk alebo účelových zariadení STU.
4. V priamom riadení rektora sú:

4.1 univerzitné pracovisko **Centrum výpočtovej techniky STU**

4.2 univerzitné pracovisko **Ústav manažmentu STU.**

1. Podrobnosti o poslaní a činnostiach súčastí STU uvedených v bode 4 tohto článku sú upravené v Organizačnom poriadku STU, v Organizačnom poriadku Centra výpočtovej techniky STU, v Organizačnom poriadku Ústavu manažmentu STU a v ostatných interných predpisoch STU.
2. Rektor priamo riadi **Kanceláriu rektora,** ktorá vykonáva a zabezpečuje kompletnú administratívu pre rektora a v rozsahu pokynov rektora organizuje a zabezpečuje jeho odbornú agendu a agendu samosprávnych orgánov STU.

Kancelária rektora pritom najmä:

1. prijíma, odosiela, triedi a archivuje písomné dokumenty rektora v zmysle Registratúrneho poriadku STU
2. koordinuje program rektora, jeho návštevy a rokovania; tieto aj organizačne zabezpečuje
3. organizačne zabezpečuje pravidelné rokovania Vedenia STU, Kolégia rektora a Správnej rady STU
4. zúčastňuje sa na organizácii tuzemských a zahraničných pracovných ciest rektora
5. pripravuje a zabezpečuje podklady pre riadiace činnosti rektora.
6. Rektor priamo riadi **Útvar hlavného kontrolóra,** ktorý v rozsahu vyplývajúcom zo všeobecne záväzných právnych predpisov a vnútorných organizačných a riadiacich noriem STU vykonáva kontrolnú činnosť vo vnútri STU, v rámci ktorej vykonáva najmä:
7. následné finančné kontroly a tematické kontroly
8. mimoriadne tematické kontroly, ak ich potreba vyplynie z požiadavky na prešetrenie sťažnosti alebo dožiadania orgánov činných v trestnom konaní
9. kontrolu dodržiavania zásady hospodárnosti, efektívnosti a účinnosti používania verejných prostriedkov, najmä dotácií zo štátneho rozpočtu
10. kontrolu nakladania s majetkom STU
11. prešetrovanie a vybavovanie sťažností
12. činnosti súvisiace s oznamovaním protispoločenskej činnosti[[1]](#footnote-1)
13. v rozsahu osobitného interného predpisu STU[[2]](#footnote-2)činnosti súvisiace s predkladaním majetkových priznaní vedúcich zamestnancov STU
14. ďalšie činnosti zamerané na ochranu práv a oprávnených záujmov STU.
15. Rektor priamo riadi **Útvar ľudských zdrojov**, ktorý najmä:
16. vykonáva koncepčnú, koordinačnú, riadiacu a kontrolnú činnosť v oblasti ľudských zdrojov na Rektoráte STU a štatistickú činnosť vybraných ukazovateľov za STU
17. zabezpečuje a vykonáva odborné činnosti v oblasti personálnej a sociálnej práce
18. vykonáva odborné činnosti v oblasti výberu a ďalšieho vzdelávania zamestnancov
19. vykonáva činnosti v oblasti ekonomiky práce a komplexného spracovania mzdovej agendy pre zamestnancov Rektorátu STU a rektorom určených univerzitných pracovísk STU
20. plní úlohy vyplývajúce z registrácie platiteľa dane zo závislej činnosti za STU
21. v oblasti ľudských zdrojov spolupracuje s dodávateľom ekonomického informačného systému.
22. Organizačné zložky uvedené v tomto článku sú oprávnené metodicky riadiť aj fakulty STU, univerzitné pracoviská STU a účelové zariadenia STU; každá organizačná zložka v rozsahu svojich právomocí podľa tohto Organizačného poriadku Rektorátu STU.

**Článok 6**

**Prorektor pre vzdelávanie, mobility a starostlivosť o študentov**

1. Prorektor pre vzdelávanie, mobility a starostlivosť o študentov priamo riadi **Útvar vzdelávania a starostlivosti o študentov**, ktorý najmä:
2. vypracováva analýzy, štatistiky a iné podklady súvisiace so vzdelávaním a starostlivosťou o študentov vo všetkých stupňoch a formách vysokoškolského štúdia a ďalšieho vzdelávania na univerzite
3. zodpovedá za tvorbu a administratívu modulu vzdelávania v rámci akademického informačného systému, ako aj prepojenie s inými informačnými systémami univerzity v súvislosti so vzdelávaním
4. usmerňuje činnosti spojené s akreditáciou študijných programov poskytovaných v slovenskom a cudzom jazyku a s akreditáciou vzdelávacích programov ďalšieho vzdelávania
5. koordinuje prípravu spoločných študijných programov zabezpečovaných v spolupráci s inými vysokými školami v Slovenskej republike a v zahraničí
6. vypracováva návrhy interných predpisov STU v oblasti vzdelávania a starostlivosti o študentov
7. zabezpečuje overovanie (verifikácie) štúdia študentov a absolventov STU
8. koordinuje všetky administratívne činnosti procesu uchádzač – študent – absolvent
9. komplexne zabezpečuje agendu uznávania dokladov o vzdelaní.

Útvar vzdelávania a starostlivosti o študentov v oblastiach upravených v tomto bode metodicky riadi fakulty STU, univerzitné pracoviská STU a účelové zariadenia STU.

1. Rektor poveril prorektora pre vzdelávanie, mobility a starostlivosť o študentov priamym riadením
	1. účelového zariadenia **Centrum akademického športu STU**
	2. univerzitného pracoviska **Inštitút celoživotného vzdelávania STU**
	3. univerzitného pracoviska **Poradenské centrum STU**

Za odborný výkon činností súčastí STU uvedených v bodoch 2.1 a 2.2 zodpovedajú príslušní riaditelia týchto súčastí. Za odborný výkon činností súčasti STU uvedenej v bode 2.3 zodpovedá vedúci Poradenského centra STU.

1. Prorektor pre vzdelávanie, mobility a starostlivosť o študentov v spolupráci s Účelovým zariadením Študentské domovy a jedálne STU koordinuje ubytovanie študentov STU.
2. Podrobnosti o poslaní a činnostiach súčastí univerzity uvedených v bode 2 tohto článku sú upravené v Organizačnom poriadku STU, v Organizačnom poriadku Centra akademického športu STU, v Organizačnom poriadku Inštitútu celoživotného vzdelávania STU, v Organizačnom poriadku Poradenského centra STU a v ostatných interných predpisoch STU.
3. Ak nie je v tomto článku ustanovené inak, prorektor pre vzdelávanie, mobility a starostlivosť o študentov vo všetkých oblastiach upravených v tomto článku metodicky riadi príslušných prodekanov fakúlt STU. V prípade súčastí STU, ktoré nie sú fakultami a na ktorých sa poskytuje vzdelávanie, prorektor pre vzdelávanie, mobility a starostlivosť o študentov metodicky riadi riaditeľom príslušnej súčasti STU povereného zamestnanca pre vzdelávanie, mobility a starostlivosť o študentov.

**Článok 7**

**Prorektor pre vedu, výskum a doktorandské štúdium**

1. Prorektor pre vedu, výskum a doktorandské štúdium priamo riadi **Útvar vedy a medzinárodnej vedeckotechnickej spolupráce**, ktorý najmä:
2. zabezpečuje činnosti spojené s akreditáciou práv habilitovať a inaugurovať na úrovni univerzity
3. zabezpečuje celkovú administráciu vedeckého kvalifikačného rastu, administráciu prípravy a realizácie významných domácich a zahraničných výskumných projektov na úrovni STU
4. vedie agendu vymenúvania docentov a profesorov na úrovni univerzity
5. zabezpečuje program a rokovania vedeckej rady STU
6. vedie agendu výskumných projektov, okrem projektov patriacich do kompetencie Projektového strediska STU, a s tým spojené výkazníctvo na úrovni univerzity
7. podporuje medzinárodnú spoluprácu v oblasti vedy a výskumu a vedie agendu medzinárodných výskumných projektov a s tým spojené výkazníctvo na úrovni univerzity
8. vedie agendu ocenení a vyznamenaní na univerzitnej úrovni
9. vedie agendu výberových konaní na funkčné miesta docentov a profesorov na súčastiach STU
10. koordinuje a metodicky riadi činnosť akademických knižníc STU
11. koordinuje databázu publikačnej a umeleckej činnosti.
12. Prorektor pre vedu, výskum a doktorandské štúdium metodicky koordinuje väzbu vzdelávania na doktorandských študijných programoch s vedou a výskumom vrátane činnosti odborových komisií.
13. Prorektor pre vedu, výskum a doktorandské štúdium vo všetkých oblastiach upravených v tomto článku metodicky riadi príslušných prodekanov fakúlt STU. V prípade súčastí STU, ktoré nie sú fakultami a na ktorých sa vykonáva vede a výskum, prorektor pre vedu, výskum a doktorandské štúdium metodicky riadi riaditeľom príslušnej súčasti STU povereného zamestnanca pre vedu a výskum.

**Článok 8**

**Prorektor pre  propagáciu a zahraničie**

1. Rektor poveril prorektora pre  propagáciu a zahraničie priamym riadením:

1.1 univerzitného pracoviska **Vydavateľstvo SPEKTRUM STU**

1.2 účelového zariadenia **Vysokoškolský umelecký súbor Technik STU.**

Za odborný výkon činností súčastí STU uvedených v bodoch 1.1 a 1.2 tohto bodu zodpovedajú príslušní riaditelia týchto súčastí.

1. Podrobnosti o poslaní a činnostiach súčastí univerzity uvedených v bode 1 tohto článku sú upravené v Organizačnom poriadku STU, v Organizačnom poriadku Vydavateľstva SPEKTRUM STU, v Organizačnom poriadku Vysokoškolského umeleckého súboru Technik STU a v ostatných interných predpisoch STU.
2. Prorektor pre propagáciu a zahraničie priamo riadi **Útvar práce s verejnosťou**, ktorý najmä:
3. poskytuje informácie v rozsahu všeobecne záväzných právnych predpisov
4. vydáva univerzitné periodikum Spektrum
5. zabezpečuje propagačné materiály a prezentácie
6. organizačne zabezpečuje akcie univerzitného charakteru, akademické slávnosti a podujatia iniciované rektorom
7. spravuje internetový portál univerzity [www.stuba.sk](http://www.stuba.sk) v redakčnom systéme, vykonáva jeho administráciu a dohliada na aktuálnosť zverejnených informácií a informačnej štruktúry, pričom v rámci neho ďalej:
8. spravuje užívateľov (redaktorov) portálu [www.stuba.sk](http://www.stuba.sk)
9. dohliada a koordinuje správu fakultných internetových portálov
10. zabezpečuje úpravu a rozširovanie funkčnosti univerzitného a fakultných internetových portálov.
11. Prorektor pre propagáciu a zahraničie priamo riadi **Útvar medzinárodných vzťahov**, ktorý najmä:
12. udržuje a iniciuje kontakty s partnerskými zahraničnými univerzitami a zahraničnými organizáciami
13. zabezpečuje medzinárodnú mobilitu študentov a zamestnancov STU
14. podporuje rozvoj vzdelávania na STU v cudzích jazykoch
15. podporuje medzinárodnú spoluprácu v oblasti vzdelávania.
16. Prorektor pre propagáciu a zahraničie koordinuje propagáciu štúdia na STU v zahraničí.
17. Prorektor pre propagáciu a zahraničie vo všetkých oblastiach upravených v tomto článku metodicky riadi príslušných prodekanov fakúlt STU.

**Článok 9**

**Prorektor pre strategické projekty a rozvoj**

1. Rektor poveril prorektora pre strategické projekty a rozvoj priamym riadením 1.1 univerzitného pracoviska **Projektové stredisko STU**

1.2 špecializovaného pracoviska **Univerzitný vedecký park STU**

Za odborný výkon činností Projektového strediska STU a Univerzitného vedeckého parku STU zodpovedajú príslušní riaditelia týchto súčastí.

1. Podrobnosti o poslaní a činnostiach súčastí univerzity uvedených v bode 1 tohto článku sú upravené v Organizačnom poriadku STU, v Organizačnom poriadku Projektového strediska STU, v Organizačnom poriadku Univerzitného vedeckého parku STU a v ostatných interných predpisoch STU.
2. Prorektor pre strategické projekty a rozvoj vo všetkých oblastiach upravených v tomto článku metodicky riadi príslušných prodekanov fakúlt STU.

**Článok 9a**

**Prorektor pre inovácie a prax**

1. Rektor poveril prorektora pre inovácie a prax priamym riadením špecializovaného pracoviska **Know-how centrum STU**. Za odborný výkon činností Know-how centra STU zodpovedá jeho riaditeľ.
2. Podrobnosti o poslaní a činnosti súčasti STU uvedenej v bode 1 tohto článku sú upravené v Organizačnom poriadku STU, Organizačnom poriadku Know-how centra STU a v ostatných interných predpisoch STU.
3. Prorektor pre inovácie a prax na celouniverzitnej úrovni zabezpečuje prenos výsledkov výskumu a vývoja z akademickej pôdy do praxe, zabezpečuje propagáciu výsledkov výskumu a vývoja a ich komercializáciu v praxi, vyhľadáva a sprostredkováva kontakty na partnerov z priemyselnej praxe, zameriava sa na podporu začínajúcich podnikateľov za účelom previazania vedy, výskumu a inovácií s podnikateľskou praxou.
4. Prorektor pre inovácie a prax metodicky koordinuje činnosť spoločnosti STU Scientific, s. r. o.

**Článok 10**

**Kvestor**

1. Kvestor je vedúci zamestnanec v zmysle § 14 ods. 1 zákona o vysokých školách.
2. Kvestor v rozsahu určenom týmto Organizačným poriadkom Rektorátu STU a Organizačným poriadkom STU zabezpečuje a rektorovi zodpovedá za hospodársky a administratívny chod STU.
3. V nadväznosti na ustanovenie bodu 2 tohto článku kvestor koná v mene STU vo veciach:
4. obchodno-právnych
5. majetkovo-právnych
6. administratívno-právnych
7. pracovno-právnych, ak sa týkajú zamestnancov Rektorátu STU, univerzitných pracovísk STU a účelových zariadení STU, ktorí nie sú priamo podriadení rektorovi
8. organizačných
9. civilnej ochrany a STU ako subjektu hospodárskej mobilizácie (S HM),
10. evidencie a správy databázy nehnuteľností vo vlastníctve STU
11. investičnej činnosti STU.
12. Kvestor priamo riadi **Kanceláriu kvestora**, ktorá najmä:
13. preberá, eviduje a vybavuje písomnosti kvestora
14. zabezpečuje komunikáciu kvestora s tajomníkmi fakúlt
15. koordinuje pracovné stretnutia zamestnancov s kvestorom.
16. Kvestor priamo riadi **Právny a organizačný útvar**, ktorý najmä:
17. plní úlohy v oblasti ochrany práv a oprávnených záujmov STU (podľa rozhodnutia kvestora tiež prostredníctvom advokátskych kancelárií)
18. na požiadanie iných organizačných zložiek analyzuje právne problémy
19. vykonáva právnu agendu súvisiacu s užívaním majetku STU
20. vykonáva právnu činnosť pre Projektové stredisko STU
21. na základe podkladov z investičného útvaru pripravuje, prípadne zabezpečuje prípravu právnych úkonov na účely majetkovo-právneho usporiadania nehnuteľností určených na investičnú výstavbu v rámci STU
22. prostredníctvom zamestnanca, ktorého na návrh predsedu Akademického senátu STU vymenoval rektor, vykonáva činnosť tajomníka Akademického senátu STU; pri výkone tejto činnosti je zamestnanec právneho a organizačného útvaru priamo podriadený predsedovi Akademického senátu STU[[3]](#footnote-3)
23. vyhotovuje alebo pripomienkuje návrhy interných predpisov STU, zabezpečuje registráciu štatútu STU na Ministerstve školstva, vedy, výskumu a športu Slovenskej republiky
24. zúčastňuje sa pripomienkovania návrhov všeobecne záväzných právnych predpisov, ktoré majú dopad na činnosť STU
25. zabezpečuje povinné uverejňovanie zmlúv uzavretých STU na webovom sídle STU
26. zabezpečuje alebo priamo vykonáva všetky úkony v mene STU vo vzťahu k živnostenskému registru
27. zabezpečuje obchodné verejné súťaže pri nakladaní s majetkom STU.
28. Kvestor priamo riadi **Ekonomický útvar** organizačne členený na referát a oddelenia, ktoré vykonávajú najmä nasledovné činnosti:
	1. **Referát daní**
29. zabezpečuje správne uplatňovanie daňovej legislatívy (napr. zákon o dani z príjmov, zákon o DPH, zákon o dani z motorových vozidiel) na Rektoráte STU
30. spracováva daňové priznania k dani z príjmov právnickej osoby, DPH a motorových vozidiel za Rektorát STU
31. z podkladov jednotlivých súčastí STU zabezpečuje spracovanie daňových priznaní a výkazov za celú STU (daňové priznanie k DPH, k dani z príjmov právnickej osoby, k dani z motorových vozidiel, súhrnný výkaz, kontrolný výkaz)
32. monitoruje všetky legislatívne zmeny v oblasti daní, informuje o nich organizačné zložky Rektorátu STU a ostatné súčasti STU a zabezpečuje ich včasné zapracovanie do informačného systému STU
33. prostredníctvom elektronického doručovania komunikuje s Daňovým úradom pre vybrané daňové subjekty.
	1. **Oddelenie rozpočtu a financovania**
34. v rámci STU vykonáva plánovaciu, rozpočtovú a rozborovú činnosť v oblasti financovania (okrem investičnej výstavby)
35. vykonáva odborné činnosti v oblasti rozpočtovania a financovania na Rektoráte STU a pre centrálne financované súčasti STU
36. zabezpečuje prijímanie finančných prostriedkov z verejných zdrojov, zo štrukturálnych nástrojov Európskej únie, z domácich alebo zo zahraničných finančných inštitúcií
37. pripravuje podklady a realizuje platby v Informačnom systéme Štátnej pokladnice
38. v oblasti rozpočtu spolupracuje s dodávateľom ekonomického informačného systému
	1. **Oddelenie finančného účtovníctva**, ktoré
39. zabezpečuje riadny chod a vedenie podvojného účtovníctva na Rektoráte STU a pre centrálne financované súčasti STU, komplexne zabezpečuje včasné zostavovanie účtovných závierok za STU, spracováva účtovné a finančné výkazy za STU.
40. vypracováva za STU daňové priznanie k dani z nehnuteľností
41. zabezpečuje evidenciu a správu nehnuteľného majetku za STU, evidenciu a správu hnuteľného majetku na Rektoráte STU a na centrálne financovaných súčastiach STU
42. tvorí odpisový plán majetku pre STU a zabezpečuje odpisovanie nehnuteľného majetku STU
43. v oblasti účtovníctva a evidencie majetku spolupracuje s dodávateľom ekonomického informačného systému
44. vykonáva a zabezpečuje činnosti pokladne.
45. Kvestor priamo riadi **Útvar prevádzky a krízového riadenia** organizačne členený na oddelenia a referát, ktoré vykonávajú najmä nasledovné činnosti:
	1. **oddelenie dopravy**
46. vykonáva a zabezpečuje dopravné služby pre vedenie STU, fakulty STU, univerzitné pracoviská STU a účelové zariadenia STU
47. na STU vykonáva štatistickú, analytickú, poradenskú a kontrolnú činnosť v oblasti autodopravy
48. rozúčtováva, fakturuje a sleduje úhrady za poskytnuté dopravné služby
	1. **oddelenie technicko-prevádzkové**
49. vykonáva činnosti podateľne,  registratúrneho strediska pre Rektorát STU a vrátnice
50. vykonáva prípadne zabezpečuje technickú prevádzku objektov a areálu Rektorátu v Bratislave na Vazovovej ul. 5 a Mýtnej ul. 34 – 36, Vydavateľstva SPEKTRUM STU a Centra výpočtovej techniky STU
51. vykonáva upratovacie práce
	1. **oddelenie údržby a MTZ**
52. vykonáva prípadne zabezpečuje údržbu objektov a areálu Rektorátu v Bratislave na Vazovovej ul. 5 a Mýtnej ul. 34 – 36, Vydavateľstva SPEKTRUM STU a Centra výpočtovej techniky STU
53. metódou verejného obstarávania zabezpečuje vybrané tovary a služby pre organizačné zložky Rektorátu STU.
	1. **referát BOZP, OPP, CO a krízového riadenia S HM STU**
54. zabezpečuje činnosti súvisiace s bezpečnosťou a ochranou zdravia pri práci, hygienou práce, ochranou pred požiarmi (vrátane vykonávania školení z oblasti BOZP a OPP), úlohami civilnej ochrany a STU ako subjektu hospodárskej mobilizácie v rozsahu všeobecne záväzných právnych predpisov
55. koordinuje činnosť technikov BOZP a technikov požiarnej ochrany jednotlivých súčastí STU a v prípade potreby ich odborne usmerňuje, metodicky riadi a kontroluje
56. kontroluje dodržiavanie predpisov z oblasti bezpečnosti a ochrany zdravia pri práci a ochrany pred požiarmi na Rektoráte STU

8) Kvestor priamo riadi **Útvar energetiky a revíznych činností**, ktorý najmä:

1. zabezpečuje centrálne energetické hospodárstvo pre STU vrátane dodávateľsko-odberateľských vzťahov
2. vedie komplexnú energetickú agendu pre všetky druhy palív a energií na samostatných odberných miestach
3. pre Rektorát STU zabezpečuje revízne činnosti pre elektrické, plynové a tlakové zariadenia
4. spracováva návrh neinvestičných výdavkov na palivá a energie
5. spracováva bilancie a rozbory spotreby energií a čerpania finančných prostriedkov za STU
6. pre STU navrhuje reguláciu a racionalizáciu spotreby palív a energií
7. analyzuje a vyhodnocuje stav energetických zariadení: odovzdávacie stanice tepla, transformátorové stanice, rozvodne nn,
8. vykonáva činnosti v oblasti vodného hospodárstva a plynových zariadení,
9. metodicky riadi energetické hospodárstvo všetkých súčastí STU.
10. Kvestor priamo riadi **Útvar verejného obstarávania**, ktorý najmä:
11. zabezpečuje agendu verejného obstarávania pre STU v zmysle Smernice o verejnom obstarávaní
12. na základe podkladov od jednotlivých súčastí STU zostavuje plán verejného obstarávania za STU
13. v rozsahu zákona o verejnom obstarávaní plní ostatné úlohy STU ako verejného obstarávateľa.
14. Kvestor priamo riadi **Investičný útvar,** ktorý najmä:
	* 1. pripravuje koncepciu investičnej výstavby v rámci STU
		2. zabezpečuje, prípadne koordinuje a usmerňuje činnosti súvisiace s investičnou výstavbou, prípravou a uskutočňovaním stavieb alebo technologických častí stavieb na STU
		3. vedie a spravuje databázu evidencie nehnuteľností vo vlastníctve STU
		4. majetkovo-právne usporadúva nehnuteľnosti na účely investičnej výstavby STU (najmä zabezpečovanie podkladov zo stavebného úradu, katastrálneho úradu, geometrické plány, listy vlastníctva, súpisné čísla a ostatné potrebné pre jednotlivé právne úkony)
15. Ak nie je v tomto článku ustanovené inak, organizačné zložky uvedené tomto článku sú oprávnené metodicky riadiť tiež fakulty STU, univerzitné pracoviská STU a účelové zariadenia STU; každá organizačná zložka v rozsahu svojich právomocí podľa tohto Organizačného poriadku Rektorátu STU.
16. Rektor poveril kvestora priamym riadením:

12.1 univerzitného pracoviska **Archív STU**

12.2 účelového zariadenia **Študentské domovy a jedálne STU**

12.3 účelového zariadenia **Účelové zariadenie STU v Gabčíkove.**

Za odborný výkon činností súčasti STU uvedenej v bode 12.1 tohto bodu zodpovedá vedúci Archívu STU. Za odborný výkon činností súčastí STU uvedených v bodoch 12.2 a 12.3 tohto bodu zodpovedajú príslušní riaditelia týchto súčastí.

1. Podrobnosti o poslaní a činnostiach súčastí univerzity uvedených v bode 12 tohto článku sú upravené v Organizačnom poriadku STU, v Organizačnom poriadku Archívu STU, v Organizačnom poriadku Študentských domov a jedální STU, v Organizačnom poriadku Účelového zariadenia STU v Gabčíkove a v ostatných interných predpisoch STU.
2. Kvestor je oprávnený vydávať vnútorné organizačné a riadiace normy, ktorými sa upravujú tie činnosti STU, ktoré priamo riadi.

**Článok 11**

**Vedúci**

1. Vedúci okrem priameho riadenia odborných činností uvedených v časti týkajúcej sa príslušnej organizačnej zložky zodpovedá tiež za nasledovné činnosti:
2. plnenie úloh, ktoré sú zadefinované alebo uložené v ostatných interných predpisoch STU
3. prípravu podkladov, prehľadov a stanovísk na rokovanie Vedenia STU a Kolégia rektora
4. prípravu alebo zabezpečovanie správ, rozborov, analýz a iných podkladov potrebných pre inú organizačnú zložku Rektorátu STU prípadne inej súčasti STU, ak sa ním zabezpečuje plnenie úloh STU podľa všeobecne záväzných právnych predpisov
5. zabezpečovanie súladu svojich odborných činností so všeobecne záväznými právnymi predpismi
6. vkladanie a aktualizáciu údajov týkajúcich sa ním riadenej organizačnej zložky do všetkých dotknutých informačných systémov vedených na STU
7. oboznámenie jemu podriadených zamestnancov so všetkými internými predpismi STU a zabezpečenie dodržiavania predtým uvedených predpisov a noriem
8. poskytovanie spolupráce ostatným organizačným zložkám Rektorátu STU, a to v požadovanom rozsahu,  kvalite a čase
9. vyhotovenie popisu pracovných činností pre každého ním riadeného zamestnanca, a to najneskôr pri uzavretí pracovnej zmluvy a pri každej dohode o zmene pracovných podmienok.
10. Podrobnejšie práva, povinnosti a zodpovednosť vedúceho sú uvedené v jeho popise pracovných činností.
11. V prípade, ak organizačná zložka nemá vedúceho, platí, že všetky práva, povinnosti a zodpovednosti uvedené v tomto Organizačnom poriadku Rektorátu STU a v ostatných interných predpisoch STU patria najbližšie nadriadenému vedúcemu organizačnej zložky.
12. Každý vedúci je povinný písomne určiť svojho zástupcu; písomné poverenie na zastupovanie sa ukladá do osobného spisu vedúceho a do osobného spisu jeho zástupcu.

**Článok 12**

**Prechodné ustanovenia**

1. Kvestor a prorektori, ktorí boli rektorom poverení priamym riadením niektorej zo súčasti STU (ďalej tiež „výkon zverenej činnosti“), sú oprávnení na všetky úkony, ku ktorým pri riadení obvykle dochádza.
2. V nadväznosti na ustanovenie bodu 1 tohto článku:
	1. prorektor pre vzdelávanie je pri výkone zverenej činnosti oprávnený uzavierať (v tom tiež podpisovať) všetky právne úkony, ktorými sa priamo zabezpečuje výkon činnosti univerzitného pracoviska Inštitút celoživotného vzdelávania STU, najmä právne úkony v oblasti vzdelávania, medzinárodnej akademickej spolupráce a mobility študentov a učiteľov
	2. prorektor pre vedu a výskum je pri výkone zverenej činnosti oprávnený uzavierať (v tom tiež podpisovať) všetky právne úkony, ktorými sa priamo zabezpečuje výkon činnosti univerzitného pracoviska Výskumné centrum STU, najmä právne úkony zamerané na prípravu projektov výskumu, budovanie a obnovu vedeckej infraštruktúry, nákup vedeckej literatúry a projekty medzinárodnej vedecko-technickej spolupráce
	3. prorektor pre spoluprácu s praxou je pri výkone zverenej činnosti oprávnený uzavierať (v tom tiež podpisovať) všetky právne úkony, ktorými sa priamo zabezpečuje výkon činnosti špecializovaného pracoviska Know-how centrum STU a účelových zariadení Vysokoškolský umelecký súbor Technik STU a Multimediálne centrum STU, najmä projekty, ktorými sa zabezpečujú spolupráca STU s praxou a vzťahy s verejnosťou
	4. prorektor pre rozvoj je pri výkone zverenej činnosti oprávnený uzavierať (v tom tiež podpisovať) všetky právne úkony, ktorými sa priamo zabezpečuje výkon činnosti univerzitného pracoviska Nakladateľstvo STU a účelového zariadenia Centrum akademického športu STU
	5. kvestor je pri výkone zverenej činnosti oprávnený uzavierať (v tom tiež podpisovať) všetky právne úkony, ktorými sa priamo zabezpečuje výkon činnosti univerzitného pracoviska Archív STU, univerzitného pracoviska Projektové stredisko STU a účelových zariadení Študentské domovy a jedálne STU a Účelové zariadenie STU v Gabčíkove, najmä pracovné zmluvy a iné dohody na personálne zabezpečenie, nájomné zmluvy a obchodné zmluvy. Kvestor je oprávnený podpisovať tiež všetky dokumenty v zmysle zákona o verejnom obstarávaní, najmä súťažné podklady, vybavenie žiadosti o nápravu, vyjadrenia k námietkam, oznámenie výsledku verejného obstarávania a pod.
3. Ustanovenia bodu 2 tohto článku sú ustanoveniami prechodnými, platnými a účinnými do dňa účinnosti Podpisového poriadku STU, ktorý bude vydaný po dni účinnosti tohto Organizačného poriadku Rektorátu STU (ďalej len „nový Podpisový poriadok STU“). Dňom nadobudnutia účinnosti nového Podpisového poriadku STU sa rušia ustanovenia bodu 2 tohto článku, a to bez povinnosti vydať dodatok v zmysle článku 13 bod 1.
4. Povinnosť podľa článku 11 bod 4 sú vedúci povinní splniť do 30 dní odo dňa nadobudnutia účinnosti tohto Organizačného poriadku Rektorátu STU a následne podľa potreby.

**Článok 13**

**Záverečné ustanovenia**

1. Akékoľvek zmeny a doplnenia tohto Organizačného poriadku Rektorátu STU je možné vykonať len číslovanými dodatkami k Organizačnému poriadku Rektorátu STU vydanými rektorom po ich prerokovaní v Akademickom senáte STU. Rektor je oprávnený po prerokovaní dodatku k Organizačnému poriadku Rektorátu STU v Akademickom senáte STU vydať aktuálne úplné znenie Organizačného poriadku Rektorátu STU.
2. Neoddeliteľnou súčasťou tohto Organizačného poriadku Rektorátu STU sú nasledovné prílohy:
3. číslo 1a, ktorá je grafickým znázornením väzieb medzi rektorom, prorektormi, kvestorom a súčasťami STU,
4. číslo 1b, ktorá je grafickým znázornením organizačných zložiek Rektorátu STU.
5. Dňom účinnosti tohto Organizačného poriadku Rektorátu STU sa rušia:
6. Organizačný poriadok Rektorátu STU č. j. 4/2006 – N prerokovaný v  Akademickom senáte STU dňa 24. 04. 2006, ktorý nadobudol účinnosť 1. mája 2006
7. Smernica č. 4/2012 – N o určení riadiacich kompetencií prorektorov a kvestora v rámci rektorátu a celouniverzitných pracovísk STU (kompetenčný poriadok) zo dňa 17. 08. 2012, ktorá nadobudla účinnosť 1. septembra 2012
8. tie ustanovenia ostatných vnútorných organizačných alebo riadiacich noriem vydaných rektorom, ktoré sú upravené v tomto Organizačnom poriadku Rektorátu STU a sú s ním v rozpore.
9. Organizačný poriadok Rektorátu STU bol prerokovaný v Akademickom senáte STU dňa 29. 10. 2012.
10. Organizačný poriadok Rektorátu STU nadobudol účinnosť 1. novembra 2012, okrem ustanovenia článku 3 bod 2 druhá veta, ktoré nadobudlo účinnosť 1. januára 2013.
11. Dodatok číslo 1 k organizačnému poriadku Rektorátu STU bol prerokovaný v Akademickom senáte STU dňa 24. 06. 2013.
12. Dodatok číslo 1 k organizačnému poriadku Rektorátu STU nadobudol účinnosť 1. júla 2013.
13. Dodatok číslo 2 k organizačnému poriadku Rektorátu STU bol prerokovaný v Akademickom senáte STU dňa 24. 02. 2014.
14. Dodatok číslo 2 k organizačnému poriadku Rektorátu STU nadobudol platnosť dňom jeho prerokovania v Akademickom senáte STU a účinnosť nadobudol dňom 1. marec 2014.
15. Dodatok číslo 3 k organizačnému poriadku Rektorátu STU bol prerokovaný v Akademickom senáte STU dňa 27. 04. 2015.
16. Dodatok číslo 3 k organizačnému poriadku Rektorátu STU nadobudol platnosť dňom jeho prerokovania v Akademickom senáte STU a účinnosť nadobudol dňom 1. máj 2015.
17. Dodatok číslo 4 k organizačnému poriadku Rektorátu STU bol prerokovaný v Akademickom senáte STU dňa 14. 12. 2015.
18. Dodatok číslo 4 k organizačnému poriadku Rektorátu STU nadobudol platnosť dňom jeho prerokovania v Akademickom senáte STU a účinnosť nadobudne dňom 1. január 2016.
19. Dodatok číslo 5 k organizačnému poriadku Rektorátu STU bol prerokovaný v Akademickom senáte STU dňa 25. 04. 2016.
20. Dodatok číslo 5 k organizačnému poriadku Rektorátu STU nadobudol platnosť dňom jeho prerokovania v Akademickom senáte STU a účinnosť nadobudne dňom 1. júl 2016.
21. Dodatok číslo 6 k organizačnému poriadku Rektorátu STU bol prerokovaný v Akademickom senáte STU dňa 12. 03. 2017.
22. Dodatok číslo 6 k organizačnému poriadku Rektorátu STU nadobúda platnosť dňom jeho prerokovania v Akademickom senátu STU a účinnosť nadobúda dňom 1. apríl 2018.
23. Dodatok číslo 7 k organizačnému poriadku Rektorátu STU bol prerokovaný v Akademickom senáte STU dňa 29. 04. 2019.
24. Dodatok číslo 7 k organizačnému poriadku Rektorátu STU nadobúda platnosť dňom jeho prerokovania v Akademickom senáte STU a účinnosť nadobúda dňom 1. máj 2019.

prof. Ing. Miroslav Fikar, DrSc.

 rektor

1. Zákon č. 307/2014 Z. z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov v znení neskorších predpisov. [↑](#footnote-ref-1)
2. Príkaz rektora číslo 4/2015-PR „Predkladanie majetkových priznaní na Slovenskej technickej univerzite v Bratislave“. [↑](#footnote-ref-2)
3. Článok 7 Rokovacieho poriadku Akademického senátu Slovenskej technickej univerzity v Bratislave schválený dňa 25. 02. 2013. [↑](#footnote-ref-3)